
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE

pentru modificarea şi completarea HCLMT nr. 410/27.07.2018 privind aprobarea participării în cadrul proiectului, de aprobare a indicatorilor tehnico-economici/a notei de fundamentare a investiției, a cheltuielilor legate de proiect, precum şi de aprobare a acordului de parteneriat şi a protocolului de asociere privind realizarea în comun a unei achiziții publice ocazionale, precum şi modificarea şi completarea HCLMT nr. 18/18.01.2019
1. Descrierea situatiei actuale


Consiliul Local al Municipiului Timişoara, prin Hotărârea nr. 410/27.07.2018, a aprobat participarea UAT Municipiul Timişoara, ca partener în cadrul proiectului „Achiziție de mijloace de transport public - autobuze electrice”, în vederea depunerii şi obţinerii finanțării acestuia din cadrul Programului Operațional Regional 2014-2020, Axa prioritară 4, Prioritatea de investiții 4e, Obiectivul specific 4.1., iar prin HCLMT nr. 478/08.10.2018 a aprobat modificarea şi completarea Acordului de parteneriat şi Protocolului de asociere privind realizarea în comun a unei achiziții publice ocazionale.

Ministerul Dezvoltării Regionale şi Administrației Publice, cu sprijinul JASPERS, a identificat posibilitatea să pregătească cereri de finanţare şi documentaţii de achiziţii publice, precum şi să deruleze procedurile pentru achiziţia de tramvaie/troleibuze/autobuze electrice pentru municipii reşedinţă de judeţ în cadrul obiectivului specific 4.1.

2. Schimbari preconizate și rezultate așteptate

Având în vedere contextul procesului de dezvoltare urbană durabilă, gradul redus de contractare la nivelul axelor prioritare privind mobilitatea urbană din cadrul Programului operaţional regional 2014-2020, este necesară întreprinderea unor măsuri în regim de urgenţă, prin identificarea unor soluţii de urgentare a încheierii de contracte de finanţare şi de contracte de achiziţii publice, în vederea decontării unor cheltuieli eligibile în cadrul Programului operaţional regional şi includerea acestora în aplicaţii de plată către Comisia Europeană.

Prin adresa nr. 22413/12.02.2019, Ministerul Dezvoltării Regionale şi Administraţiei Publice, ne transmite că, prin Ordinul nr. 6113/01.11.2018, a fost aprobat Ghidul solicitantului Condiţii specifice de accesare a fondurilor în cadrul apelului de proiecte cu numărul POR/2018/4/4.1/3/în parteneriat, Axa prioritară 4, Prioritatea de investiții 4e, Obiectivul specific 4.1., care prevede că taxa pe valoare adăugată (TVA) aferentă cheltuielilor eligibile pentru achiziţionarea mijloacelor de transport, este neeligibilă, iar taxa pe valoare adăugată aferentă cheltuielilor eligibile altele decât cele pentru achiziţionarea mijloacelor de transport, este eligibilă. Drept urmare este necesară emiterea unei noi hotărâri de consiliu local, care să modifice şi să completeze HCL nr. 410/17.07.2018, precum şi HCL nr. 18/18.01.2019.

3. Concluzii
Consider necesar și oportun  aprobarea proiectului de hotărâre privind modificarea şi completarea HCLMT nr. 410/27.07.2018 privind aprobarea participării în cadrul proiectului, de aprobare a indicatorilor tehnico-economici/a notei de fundamentare a investiției, a cheltuielilor legate de proiect, precum şi de aprobare a acordului de parteneriat şi a protocolului de asociere privind realizarea în comun a unei achiziții publice ocazionale, precum şi modificarea şi completarea HCLMT nr. 18/18.01.2019.

